Jornada sobre eficiència energètica en la llar a Burjassot
2025-07-24

Dimecres que ve 12 de desembre, a partir de les 18h, la Casa de Cultura acull una jornada sobre eficiència energètica, organitzada des de la regidoria de Medi Ambient de l’Ajuntament de Burjassot, a través de l’Oficina de Sostenibilitat Local. Les persones que assistisquen aprendran, per exemple, com estalviar en la factura de la llum, de manera directa, aplicant mesures senzilles i oferint orientació a l’hora de contractar, de manera que, en les següents factures, l’import es veja reduït.

La jornada sobre eficiència energètica constarà de dues parts: en la primera, s’oferirà informació sobre un ús responsable dels recursos i les mesures d’eficiència senzilles que es poden aplicar en qualsevol llar. En la segona part, es realitzarà una atenció personalitzada a qui ho desitge i assistisca a la jornada amb la seua última factura de la llum, de manera que es portarà a casa recomanacions personalitzades per a posar-les en marxa immediatament. A més, des de l’Oficina de Sostenibilitat s’informa que les primeres persones que acudisquen com a assistents tindran un obsequi.

Més informació en agenda21@ayto-burjassot.es, telefonant al 666 47 54 86 o, directament, acudint a l’Oficina de Sostenibilitat Local.